Here is a page extracted from Wikipedia that may contain CSS, HTML, and a lot of unformatted text.

Title: Dėdlė̄jė Žemaitiu Kalvarėjės atlaidā
Content: Dėdlėjē Žemaitiu Kalvarėjės Švėnčiausiuosės Panuos Marėjės Apsilonkīma atlaidā - Katalėkū Bažnīčes atlaidā, katrie vīkst nedėdėliamė Žemaitėjės mėstielie Žemaitiu Kalvarėjuo. Anie īr skėrtė Švč. Panā Marėjē. I atlaidos kuožnas metās suvažioun daugībė žmuoniū ne tik iš Lietovuos, bat ėr ėš vėsa svieta.

Per Kalvarėjės atlaidus īr nešama montrancėjė su Šv. Krīžiaus relikvėjė. Tėkėma, ka tuos relikvėjės dieko gaunams palaimėnėms. Ton relikvėjė Lietovuos tor tiktā Žemaitiu Kalvarėjė.

Atlaidā prasided lėipas mienese pradio ė trunk zars dvė nedieles. Pati dėdliausė atlaidū procesėjė būn nedielės dėinuo.

Šv. Mėšes ėškilmingā aukuo vėsuos Lietovuos vīskopā, konėgā, sakuomė pamuokslā. Sėsėrīs vėinoules ved katechezė, parėngama speciali evangelizacėnė pruograma so agapė, vīkst kuoncertā.

Šv. Mėšės kuožn dėin aukuo vės kėtė Lietovuos vīskopa, Apaštalinis Nuncėjos. Žemaitiū Kalvarėjės bazilikuo gėidamė Mėšparā, vīkst Eucharistėnės pruocesėjės aplė Bazilėka ė Krīžiaus kelie. Kuožna dėina īr skėrama vės kėtam Telšiū vīskopėjės dekanatou. Kuožna dėina īr meldamuos ož kuoki nuorintās vėina dalīka (pvz. konėgus, ministrantūs, šeimīnas, karius ir t.t.).

Žemaitiu Kalvarėjės Krīžiaus kels 

Žemaitiu Kalvarėjės Krīžiaus kėli īkūrė vīskops Jurgis Tiškevičios 1637 m. Ons pats rinka vėitas ė žingsnēs atmatava, ka vėskas atitėkto Jiezaus Kančiuos kėli Jerozalie. Naujūsius Žemaitiu Kalvarėjės atlaidus sodara 20 stuotiū, katrū dvė (7-ta ė 8-ta) īr vėinuo koplītalie. Kele ėlgis īr aplė 7 km. Dėdliausė īr 18-ta koplītalė, katro ėšdažė konėgs Varnielis.

 Paskotėnė vakarienė
 Jiezaus atsisveikėnėms su Muotino
 Jiezos meldas alīvū suodnė
 Viešpats Jiezos sujemams
 Pri Kedruona opeliaus
 Pas Ana
 Pas Kajaf (dvėgoba)
 Kaliejėmė (dvėgoba)
 Pas Piluot
 Pas Eruod
 Ruotušie
 Jiezos sutink sava Muotin
 Jiezos sutink Šv. Veruonik
 Pri miesta vartū
 Simuons Kirenietis paded Jiezou neštė krīžio
 Jiezos parpoul trėti lėika
 Jiezo ėšvelk ėš drabožiū
 Jiezos kėnt ė mėršt ont krīže
 Jiezo laiduo
 Švėntuoje krīžiaus atradėms

Atlaidā